PROTOKOLL

Taebla 30.05.2023 nr 2-1/23-16

Algus kell 9.00

Lõpp kell 15.00

Juhatas vallavanem Janno Randmaa, protokollis vallasekretär Airi Läänemets.

Istungist võtsid osa vallavalitsuse liikmed Katrin Viks, Aivo Hirmo, Rein Kruusmaa, Merilin Saska, Aivi Heinleht (registreerimisleht lisatud).

Kutsutud päevakorrapunktide ettekandjad: õigusnõunik Andrus Post (p 1), arendusspetsialist Jaanus Tärnov (p 2), sotsiaalhoolekandeosakonna juhataja Tuuli Varik (p 3-7), haridusosakonna juhataja Solveig Edasi (p 8-10), keskkonnanõunik Remi Treier (p 11-12), ehitus- ja planeerimisosakonna juhataja Heikki Salm (p 13-18), pearaamatupidaja Enely Tamm (p 30).

Arutusel olnud küsimused ja nende kohta tehtud otsused:

**17. Lääne-Nigula valla tuulikuparkide eriplaneeringu asukoha eelvaliku vallavolikogu otsuse eelnõu ja keskkonnamõju strateegilise hindamise esimese etapi aruande avalikul väljapanekul laekunud arvamustele seisukoha andmine ja avalikule arutelule suunamine.**

Ettekandja Heikki Salm.

Lääne-Nigula valla tuuleparkide eriplaneeringu asukoha eelvaliku otsuse eelnõu ja keskkonnamõju strateegilise hindamise I etapi aruande avalik väljapanek toimus vastavalt planeerimisseaduse (PlanS) § 107 lg 2 alusel 03.04.2023 kuni 05.05.2023 kõigis Lääne-nigula valla osavaldades. Avaliku väljapaneku jooksul oli igal isikul õigus avaldada eelnimetatud dokumentide kohta oma arvamust (PlanS § 106 lg 2), esitati 16 arvamust. Lisatud tabel arvamuste ja Vallavalitsuse seisukohtade eelnõuga.

Otsustati: kinnitada vallavalitsuse seisukohad arvamustele, edastada kaasatavatele ja suunata avalikustamisele valla kodulehel.

Avaliku väljapaneku tulemuste avalik arutelu toimub 16.06.2023 Taebla vallamajas algusega kell 14:00 ja 17.06.2023 Risti koolimajas algusega kell 10:00.

*/allkirjastatud digitaalselt/*

 */allkirjastatud digitaalselt/*

Janno Randmaa

vallavanem Airi Läänemets

 vallasekretär

Väljavõte õige

Airi Läänemets

vallasekretär

31.05.2023